Το θέμα της ενέργειας για παράδειγμα. Τόσα χρόνια υποτίθεται ότι η Ελλάδα προσπαθεί να συμμορφωθεί με την Ευρωπαϊκή οδηγία και να καταφέρει έστω στο ελάχιστο να εκπληρώσει τις υποχρεώσεις της ως προς την ενσωμάτωση των ανανεώσιμων πηγών ενέργειας (ΑΠΕ) στην ελληνική νομοθεσία και ακόμη και αυτό το κάνει μισό. Τρανταχτή απόδειξη, το σημερινό δελτίο τύπου του Συνδέσμου Βιομηχάνων Βιοντίζελ Ελλάδας (ΣΒΙΒΕ) που δικαίως επισημαίνει την παράλειψη των βιοκαυσίμων από τη νέα Υπουργική απόφαση «Για την επιδιωκόμενη αναλογία εγκατεστημένης ισχύος και την κατανομή της στο χρόνο μεταξύ των διαφόρων τεχνολογιών Ανανεώσιμων Πηγών Ενέργειας».